MODIFICACIÓN DE DIVERSOS ASPECTOS RELATIVOS AO PROCEDEMENTO DE XESTIÓN DO SERVIZO DE TELEASISTENCIA DOMICILIARIA DA DEPUTACIÓN DE PONTEVEDRA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 07/12/2021)

EXPEDIENTE: 2019043835 ASUNTO: Servizo de teleasistencia domiciliaria TRÁMITE: Modificación de diversos aspectos relativos ao procedemento de xestión Primeiro. De acordo co disposto no artigo 36.1. b) da LBRL é competencia propia da Deputación a asistencia e cooperación xurídica, económica e técnica ós concellos, especialmente aos de menor capacidade económica e de xestión. Segundo. O artigo 30 do Texto Refundido das Disposicións Legais Vixentes en materia de Réxime Local, aprobado polo Real Decreto Lexislativo 781/1986, de 18 de abril, establece que a Deputación cooperará á efectividade dos servizos municipais, preferentemente dos obrigatorios, aplicando a tal fin os medios económicos propios desta que se asignen ou as subvencións ou axudas de calquera outra procedencia. Terceiro. Na normativa autonómica, o artigo 63 da Lei 13/ 2008, do 3 de decembro, de Servizos Sociais de Galicia, establece que as deputacións provinciais, de conformidade co previsto na normativa de réxime local, proporcionarán asistencia económica, técnica e xurídica aos concellos na execución das súas competencias en materia de servizos sociais, especialmente na prestación de servizos sociais comunitario básicos por aqueles concellos con menos de 20.000 habitantes. Así mesmo, o Decreto 99/2012, de 16 de marzo, polo que se regulan os Servizos Sociais comunitarios e o seu financiamento, no seu artigo 31, onde se regulan as competencias das Deputacións provinciais, establece as competencias dos organismos provinciais na implantación e xestión dos servizos sociais comunitarios municipais. Segundo establecen os artigos 109 e 114 da Lei 5/1997, de 22 de xullo, de Administración Local de Galicia, a asistencia económica-financeira aos concellos será prestada polas Deputacións Provinciais, entre outras, mediante a concesión de subvencións a fondo perdido. Cuarto. A Xunta de Goberno da Deputación de Pontevedra, na sesión ordinaria do día 4 de febreiro de 2013, aprobou o Convenio de Colaboración tipo para coordinar o cofinanciamento e desenvolvemento do programa de Teleasistencia Domiciliaria con 47 concellos de menos de 20.000 habitantes. Estes concellos son os de Agolada, Baiona, Barro, Bueu, Caldas de Reis, Cambados, Campo Lameiro, A Cañiza, Catoira, Cerdedo, Cotobade, Covelo, Crecente, Cuntis, Forcarei, Fornelos de Montes, Gondomar, O Grove, Meaño, Meis, Moaña, Mondariz, Mondariz Balneario, Moraña, Mos, As Neves, Nigrán, Oia, Pazos de Borbén, Ponte Caldelas, Pontecesures, O Porriño, Portas, Ribadumia, Rodeiro, O Rosal, Salceda de Caselas, Salvaterra de Miño, Sanxenxo, Silleda, Soutomaior, Tomiño, Tui, Valga, Vila de Cruces, Vilaboa e Vilanova de Arousa. Este Convenio establece que a achega para financiar o programa da Deputación de Pontevedra será do 34% do custo real do servizo. Con data 01/12/2017 entra en vigor a Addenda nº1 ao Convenio de teleasistencia domiciliaria asinada por este organismo provincial e os anteditos concellos, pasando o financiamento da Deputación a ser o 50% do prezo do servizo. Quinto. Que os destinatarios deste servizo son persoas maiores ou con discapacidade, que viven soas ou que pasan a maior parte do día sen a presenza doutras persoas e que necesitan a atención do servizo de teleasistencia para poder continuar convivindo no seu propio domicilio. Tamén a aquelas persoas que aínda convivindo con outras persoas, estas presentan características de idade ou discapacidade semellantes que lles impidan desenvolverse con total autonomía. Sexto. Que a Xunta de Goberno da Deputación Provincial na súa sesión do día 24 de novembro de 2017 acordou a adxudicación do Acordo Marco que rexerá na prestación do “Servizo de Teleasistencia Domiciliaria na Provincia de Pontevedra, para os concellos de menos de 20.000 habitantes, á empresa Quavitae, S. A. U. (A-80106842), por un importe anual máximo de 156.400,00€, IVE incluído, en función dun prezo mensual por terminal para o titular do servizo de 14,54€, IVE incluído. O pago das obrigas derivadas deste contrato financiarase con cargo á aplicación orzamentaria 19/231.2313.480.03 do orzamento provincial, para un número máximo de 700 usuarios, sendo por tanto un máximo de 61.068,00€ anuais. Sétimo. Que a Xunta de Goberno da Deputación Provincial na súa sesión do día 29 de marzo de 2019 aprobou a modificación do Acordo Marco que regula a “Prestación do Servizo de Teleasistencia domiciliaria na provincia de Pontevedra para os Concellos de menos de 20.000 habitantes”, formalizado coa empresa Quavitae Servicios Asistenciales S. A. U., ao obxecto de incrementar en 300 o número estimado de persoas usuarias nas mesmas condicións establecidas no acordo marco inicial e durante o período comprendido desde a data de formalización ata a data de vencemento do Acordo Marco. Aprobouse, así mesmo, o incremento do gasto anual en 26.172€ con respecto ao inicial para facer fronte ao 50% do contrato financiado pola Deputación coma consecuencia do posible incremento de 300 persoas usuarias. Tal e como se recollía no prego de prescricións técnicas a duración do programa sería ata o 2 de xaneiro de 2020. A Xunta de Goberno da Deputación Provincial de Pontevedra, na súa sesión ordinaria de 18 de outubro de 2019 adoptou, entre outros o acordo de aprobar a prórroga do Acordo Marco (Tipo 3) que rexe na prestación do “Servizo de Teleasistencia Domiciliaria na Provincia de Pontevedra para os concellos de menos de 20.000 habitantes” á empresa Quavitae Servicios Asistenciales S. A. U. (NIF A80106842) nas mesmas condicións formalizadas no contrato inicial para un período de vixencia dun ano desde o 2 de xaneiro de 2020 ata o 1 de xaneiro de 2021. Así mesmo, a Xunta de Goberno de 25 de setembro de 2020 adoptou, entre outros o acordo de aprobar a segunda prórroga do Acordo Marco (Tipo 3) que rexe na prestación do “Servizo de Teleasistencia Domiciliaria na Provincia de Pontevedra para os concellos de menos de 20.000 habitantes” á empresa Quavitae Servicios Asistenciales S. A. U. (NIF A80106842) nas mesmas condicións formalizadas no contrato inicial para un período de vixencia dun ano desde o 2 de xaneiro de 2021 ata o 1 de xaneiro de 2022. De acordo co exposto, 1º Realizar a modificación dos formularios de solicitude de alta e baixa do Servizo teleasistencia domiciliaria deste organismo provincial para a súa adaptación á normativa de aplicación, procedendo así mesmo á mellora da súa estrutura e contido para facilitar a intervención coas persoas usuarias por parte das e dos profesionais do ámbito de servizos sociais que interveñen no proceso de actuación. Para o inicio da prestación do servizo poderá non esixirse a presentación de todos os formularios, por causa debidamente xustificada que debe constar no Informe Social, sendo necesaria a súa achega a maior brevidade posible.2º Para a tramitación deste procedemento consultaranse automaticamente os datos incluídos nos seguintes documentos elaborados polas administracións públicas: No caso de que as persoas interesadas se opoñan ás devanditas consultas deberán indicalo no cadro correspondente habilitado no formulario de solicitude e achegar os documentos correspondentes. Excepcionalmente, se algunha circunstancia imposibilitase a obtención destes datos poderase solicitar ás persoas interesadas que presenten os documentos correspondentes.3º As solicitudes presentaranse obrigatoriamente por medios electrónicos a través dos formularios normalizados, dispoñibles na Sede electrónica da Deputación de Pontevedra (https://sede.depo. gal). O órgano competente para presentar as solicitudes electronicamente e todos os trámites relacionados co expediente é a alcaldesa ou o alcalde, ou a persoa en quen delegue. No suposto de que deleg ue a súa presentación, deberá acreditar a representación da persoa designada para levar a cabo a tramitación administrativa do expediente. Se algún dos concellos interesados presenta a súa solicitude presencialmente requiriráselle que a emende a través da súa presentación electrónica. Para estes efectos, considerarase como data de presentación da solicitude aquela na que se realizase a emenda. Para a presentación das solicitudes a Sede electrónica da Deputación de Pontevedra admite os certificados electrónicos do sistema Cl@ve, que prevé a utilización de sistemas de identificación baseados en claves concertadas (sistemas de usuario e contrasinal) e certificados electrónicos (incluído o DNIe). 4º O prazo de presentación de solicitudes estará aberto todo o ano, sen limitación de número de solicitudes por concello adherido ata o máximo global establecido no antedito Convenio.5º Modificar os límites económicos que determinan o acceso á prestación do servizo reflectidos actualmente no modelo de solicitude nº 4 (TAD 4 Situación da persoa usuaria) que quedarán como segue: Aos ingresos da unidade de convivencia minoraranse os gastos de aluguer así como hipotecas da residencia habitual da persoa ou persoas solicitantes. Así mesmo poderá xustificarse a través de Informe social a existencia doutros gastos da unidade de convivencia así como situacións particulares das mesmas que afecten á capacidade económica dos solicitantes. A valoración favorable ou non destas circunstancias para a alta efectiva no servizo de teleasistencia realizaraa o traballador ou traballadora social responsable da coordinación do programa do Servizo de Cohesión social e Xuventude deste organismo provincial. Asinado dixitalmente a data que figura a marxe Begoña Estévez Bernárdez Xefa de servizo de Cohesión Social e Xuventude Olga María García Ballesteros Deputada delegada Carlos Manuel Cuadrado Romay Secretario Número de Resolución: RP 2021006334 Data 26/1 0/2021 Contra esta resolución, que pon fin á vía administrativa, poderá interpoñer recurso potestativo de reposición ante o mesmo órgano que o ditou no prazo dun mes, contado a partir do día seguinte ao desta notificación (artigos 112 e 124 da Lei 39/2015, de 1 de outubro, do procedemento administrativo común das Administracións Públicas) ou ben, directamente, recurso contencioso-administrativo ante o Xulgado do Contencioso-Administrativo de Pontevedra no prazo establecido no artigo 46 da Lei 29/1998, de 13 de xullo, reguladora da xurisdición contencioso-administrativa. Todo iso sen prexuízo de que poida utilizar calquera outro recurso que estime conveniente.